24 घंटे में 7, 533 केस आए, 44 मौतें; 11 हजार ठीक हुए, 53 हजार का इलाज जारी
India Coronavirus Outbreak Latest Updates/Corona COVID 19 Cases In Maharashtra Karnataka, Gujarat and Latest Today News On Dainik Bhaskar. बीते 24 घंटे में कोरोना के 7,533 केस सामने आए हैं, जबकि 44 लोगों की मौत हुई। कोरोना के एक्टिव केस लगातार 6वें दिन कम हुए हैं। गुरुवार को देश में 53,852 एक्टिव केस थे।
बीते 24 घंटे में कोरोना के 7 हजार 533 केस सामने आए हैं, जबकि 44 लोगों की मौत हुई। कोरोना के एक्टिव केस लगातार छठे दिन कम हुए हैं। गुरुवार को देश में 53 हजार 852 एक्टिव केस थे। इससे पहले 22 अप्रैल को सबसे ज्यादा 67 हजार 806 एक्टिव केस थे। 10 दिन बाद एक्टिव केस 60 हजार से कम हुए हैं।
16 अप्रैल को देश में 60,313 लोगों का इलाज चल रहा था, जिसके बाद यह आंकड़ा बढ़ता चला गया। नए केस में कमी और ज्यादातर लोगों के ठीक होने के चलते एक्टिव केस कम हो रहे हैं।
4 दिन से नए केस 10 हजार से कम मिल रहे
पिछले चार दिनों से नए केस 10 हजार से कम मिल रहे हैं। रविवार (23 अप्रैल) को 6 हजार 904 नए केस सामने आए थे, 16 लोगों की मौतें हुई थीं। सोमवार (24 अप्रैल) को 6 हजार 934 नए संक्रमित मिले थे। वहीं 24 लोगों की मौतें हुई थीं।
मंगलवार (25 अप्रैल) को 9 हजार 629 केस दर्ज किए गए थे और 29 लोगों की मौतें हुई थीं। वहीं, बुधवार यानी 26 अप्रैल को भी 9 हजार 355 केस सामने आए हैं। इससे पहले शनिवार यानी 22 अप्रैल को कोरोना के 10 हजार 112 नए मामले मिले थे, जबकि 29 लोगों की मौत हुई थी। इस दौरान 9 हजार 833 लोग ठीक हुए थे।
टॉप-5 राज्यों में 54% से ज्यादा नए केस, केरल सबसे आगे
देश में पिछले 24 घंटे में 7,533 नए कोरोना मरीज मिले। इनमें से 4,071 केस सिर्फ 5 राज्यों में मिले। ये कुल आंकड़ों का 54% से ज्यादा है।
केरल: यहां 1,243 नए केस मिले, 2,379 लोग ठीक हुए, जबकि 17 लोगों की मौत हो गई। फिलहाल यहां 12,620 एक्टिव केस हैं।
दिल्ली: यहां 865 नए केस आए, 7 लोगों की मौत हुई। वहीं 1,287 लोग कोरोना से रिकवर हुए हैं। यहां पॉजिटिविटी रेट 16.90% है।
महाराष्ट्र: यहां बीते दिन 754 नए केस सामने आए और 1,110 लोग ठीक हुए। फिलहाल राज्य में 4,874 एक्टिव केस हैं। यहां पॉजिटिविटी रेट 4.90% है।
हरियाणा: यहां 693 नए केस मिले, 2 व्यक्तियों की मौत हुई जबकि 1,092 लोग ठीक हुए। फिलहाल राज्य में 3,993 एक्टिव केस हैं। यहां पॉजिटिविटी रेट 7.86% है। पूरी खबर पढ़ें...
ओडिशा: यहां 516 नए केस आए हैं, एक व्यक्ति की मौत भी हुई है। वहीं, 287 लोग कोरोना से ठीक हो गए हैं। यहां एक्टिव केस 3,597 हो गए हैं।
बाकी राज्यों का हाल भी जान लीजिए...
बिहार में 10 दिनों में मिले 1413 कोरोना मरीज, पिछले 24 घंटे में 169 नए केस मिले
बिहार में कोरोना एक्टिव केस की संख्या में लगातार बढ़ोतरी हो रही है। पिछले 10 दिनों में 1413 कोरोना संक्रमित मरीज मिले हैं। पिछले 24 घंटे में 48 हजार कोरोना जांच की गई, जिसमें 169 नए केस सामने आए हैं। इसमें सबसे अधिक 99 मामले पटना के हैं। पूरी खबर पढ़ें...
छत्तीसगढ़ में कोरोना से 3 की मौत, 397 नए केस; एक्टिव मरीजों की संख्या 2667 हुई
छत्तीसगढ़ में पिछले 24 घंटे में कोरोना के 397 नए केस मिले हैं। जिसके बाद एक्टिव मरीजों की संख्या 2667 हो गई है। जबकि दो दिन पहले ये संख्या 3025 थी। 3 मरीजों की मौत हुई है। इनमें 2 मरीज बालोद के थे और 1 कोंडागांव जिले से था। पूरी खबर पढ़ें...